Pecanwood-moord: Verhoor begin dán | Maroela Media
Pecanwood-moord: Verhoor begin dán
Mark Warona Zinde tydens ‘n vorige hofverskyning. Foto: ANA
Die verhoor van Mark Warona Zinde, wat verdink word van die moord op sy ma, die televisiepersoonlikheid Hope Zinde (50), sal in Junie in die hooggeregshof in Pretoria begin.
Zinde (23) het Dinsdag vlugtig in die Brits-streekhof verskyn, waar vasgestel is sy verhoor sal op 12 Junie begin.
Die staat beweer Zinde het sy ma in Junie verlede jaar by hul huis in die Pecanwood-landgoed by die Hartbeespoortdam in Noordwes vermoor. Hope se liggaam is op 11 Junie in die kattebak van haar motor gevind. Sy is vermoedelik reeds dae tevore vermoor. Sy was ŉ voormalige raadslid van die SAUK en sedert 1991 ŉ joernalis by die openbare uitsaaier.
Zinde staan tereg op ŉ aanklag van moord en dwelmbesit.
Hy is voorheen vir psigiatriese waarneming na die Weskoppies psigiatriese hospitaal in Pretoria gestuur, waar bevind is Zinde is geskik om verhoor te word en in staat om die hofverrigtinge te verstaan. Daar is ook bevind Zinde het nie aan enige geestesversteuring gely toe hy na bewering sy ma vermoor het nie.
Zinde word ook apart aangekla van aanranding met die doel om ernstig te beseer, nadat hy in November verlede jaar na bewering sy pa by sy huis in Walkerville aangerand het. Hy het glo sy pa, dr. Lebohang Mohale Manoto, met ŉ glas in sy gesig geslaan.
Lees die vorige berigte oor die Pecanwood-moord op Maroela Media.
Brits Hope Zinde Noordwes
‘Studente se drome in weegskaal’
Onwettige myners skuldig aan honderde aanklagte
hierdie saak sloer en sloer. Haai oe: niemand het gedink n swart man kan n ander swart mens doodmaak nie. oops! wat nou gemaak?
I rest my case!! Soos ek voorheen gese het: ek is seker hy het sy ma vermoor omdat sy nie vir hom geld wou gee nie!
Die familie is 100% korrek, hy was nie by sy positiewe nie, hy was gedrug toe hy sy ma vermoor het. Daar word vir tyd gespeel. Hy gaan ter versagting aanbied dat hy nou n weeskind is.